text: Skudepisode i Toftlund: Politiet leder efter mistænkt 
  02 september 2016 kl. 06.21
  Torsdag aften blev der affyret skud mod et hus i Østergade i Toftlund. Syd- og Sønderjyllands Politi leder efter gerningsmanden.  
  Klokken 20.29 torsdag aften blev der affyret skud mod en ejendom på Østergade i Toftlund, det oplyser Syd- og Sønderjyllands Politi til TV SYD.
  Kvinden i huset blev overrasket af et højt brag. Det viste sig at være mindst en kugle, der gik igennem vinduet på ejendommen og ramte mod en væg.
  Syd- og Sønderjyllands Politi har en formodning om, hvem gerningsmanden er.  De er i øjeblikket i gang med at lede efter ham. Motivet er dog stadigvæk ukendt.
  Ingen kom til skade ved skudepisoden.
  